આ જ વિચારને અમે અમદાવાદ જેવા શહેરમાં લઈને આવ્યા. તે માટે પહેલાં સર્વે જરૃરી હતો. માટે ગુલબાઈ ટેકરા વિસ્તારમાં બહેનોનો સર્વે કરાવ્યો તો વાત નવાઈ પમાડે તેવી હતી. શહેર હોવા છતાં માંડ ૩૦ ટકા જેટલી મહિલાઓ જ પેડનો ઉપયોગ કરતી હતી. તેમાં પણ વધુ કૉલેજ ગર્લ હોવાનું જાણ્યું. બસ, પછી તો આ બહેનો માટે અને ખાસ કરીને બનાસકાંઠા, સાબરકાંઠા, ગોધરાના અંતરિયાળ ગામડાંઓ કે જ્યાં આ વિશે માહિતી નથી, જાગૃતિ નથી ત્યાં આ પેડ પહોંચાડવાનો નિર્ણય કર્યો. અમારા આ કાર્યમાં એક કંપની પણ અમને મદદ કરી રહી છે. હવે અમારો ધ્યેય ત્યાં પહોંચવાનો છે જ્યાં ખરેખર આવા પેડની જરૃરિયાત છે. મહિલાઓ હજુ પણ કપડાંથી થતાં નુકસાનથી અજાણ છે. ત્યાં જઈને મહિલાઓ, યુવતીઓને આ વિશે માહિતગાર કરવા છે. તેમને પોસાય તેવા પેડ તેમને આપવા છે.’ તેમણે ઉમેર્યું કે, ‘આ પેડને ડિસ્પોઝ કરવા પણ સહેલા રહેશે. તેનો ઉપયોગ કર્યા પછી પણ પર્યાવરણને તેનાથી કોઈ નુકસાન ન થાય તેનું ધ્યાન રાખવામાં આવ્યું છે. આનાથી સ્વચ્છતા અભિયાનમાં પણ મદદ મળશે. મહિલાઓ આગળ આવે અને અમને સહયોગ કરે. એવી દીકરીઓ કે જેમને હજુ પેડ વિશે કોઈ માહિતી નથી તેમને માહિતી પુરી પાડે, પેડ પુરા પાડે અને કપડાં તથા પેડ વચ્ચેનો ભેદ સમજાવે.’